Változó szabályok a borászati adminisztráció és a borok ellenőrzése területén

A hegyközségek működése életében mérföldkövet jelentett a 2012-ben hatályba lépő, új hegyközségi törvény. Azóta a hegyközségi szervezetekben a törvény által előírt módosítások lezajlottak, mely során nemcsak szervezeti, hanem a hatósági munkavégzés gyakorlatával kapcsolatos szabályok is jelentősen megváltoztak. Mindezek lehetővé tették a származási bizonyítványok kiadásában a további, kismértékű egyszerűsítéseket.

A rendelet módosítása során a Földművelésügyi Minisztérium és a Hegyközségek Nemzeti Tanácsa fontosnak tartotta azt, hogy a forgalomba kerülő borok megbízhatóságát tovább növeljük. Ezért a kötelező hatósági mintavétel alsó mennyiségi határa 500 hektoliterről 200 hektoliterre csökkent.

A módosítások segítik az eredetvédett borok megbízhatóságának megerősítését, értékük növelését.